Missy Franklin

**Melissa Jeanette ”Missy” Franklin** (s. 10. toukokuuta 1995 Pasadena, Kalifornia) on yhdysvaltalainen uransa lopettanut uimari.

Franklin kilpaili vuonna 2008 Yhdysvaltain olympiakarsinnoissa vain 13-vuotiaana ollen kilpailujen toiseksi nuorin osallistuja. Kisoissa hän sijoittui parhaimmillaan 37:nneksi 100 metrin vapaauinnissa. Vuonna 2010 hän sijoittui Yhdysvaltain mestaruuskilpailuissa toiseksi 100 ja 200 metrin selkäuinnissa. Tyynenmeren-mestaruuskilpailuissa hän selviytyi loppukilpailuun 100 metrin selkäuinnissa, jossa sijoittui neljänneksi. 

Dohan lyhyen radan MM-kilpailuissa hän saavutti hopeaa 200 metrin selkäuinnissa. 4&nbsp;×&nbsp;100 metrin sekauintiviestissä hän ui alkuerissä ja toisella kokoonpanolla loppukilpailussa uinut joukkue sijoittui toiseksi. Lisäksi hän sijoittui neljänneksi 100 metrin selkäuinnissa ja 4&nbsp;×&nbsp;200 metrin vapaauintiviestissä, kuudenneksi 200 metrin sekauinnissa ja seitsemänneksi 100 metrin sekauinnissa. Shanghain MM-kilpailuissa 2011 hän voitti kultaa 200 metrin selkäuinnissa, 4&nbsp;×&nbsp;200 metrin vapaauintiviestissä ja 4&nbsp;×&nbsp;100 metrin sekauintiviestissä. 4&nbsp;×&nbsp;100 metrin vapaauintiviestissä hän sijoittui toiseksi ja 50 metrin selkäuinnissa kolmanneksi.

Yhdysvaltain olympiakarsinnoissa 2012 Franklin selviytyi olympiajoukkueeseen neljällä henkilökohtaisella matkalla. Hän voitti 100 ja 200 metrin selkäuinnin ja sijoittui toiseksi 100 ja 200 metrin vapaauinnissa. Lontoon olympialaisissa hän sai kultaa 100 ja 200 metrin selkäuinnissa, 4&nbsp;×&nbsp;100 metrin sekauintiviestissä sekä 4&nbsp;×&nbsp;200 metrin vapaauintiviestissä. Lisäksi hän voitti pronssia 4&nbsp;×&nbsp;100 metrin vapaauintiviestissä. Franklinin 200 metrin selkäuinnin voittoaika 2.04,06 oli uusi maailmanennätys, kuten myös 4&nbsp;×&nbsp;100 metrin sekauintiviestin voittotulos 3.52,05.

Barcelonan MM-kilpailuissa 2013 Franklin voitti kultaa 100 metrin selkäuinnissa, 200 metrin selkäuinnissa, 200 metrin vapaauinnissa, 4&nbsp;×&nbsp;100 metrin sekauintiviestissä sekä 4&nbsp;×&nbsp;100 metrin ja 4&nbsp;×&nbsp;200 metrin vapaauintiviestissä. Franklinistä tuli näin ensimmäinen naisuimari, joka on voittanut kuusi maailmanmestaruutta samoissa MM-uinneissa.

Franklin saavutti Tyynenmeren-mestaruuskilpailuissa 2014 kultaa 4&nbsp;×&nbsp;200 metrin vapaauintiviestissä, hopeaa 4&nbsp;×&nbsp;100 metrin vapaa- ja sekauintiviesteissä sekä pronssia 100 metrin selkäuinnissa. Kazanin MM-kilpailuissa 2015 hän voitti kultaa 4&nbsp;×&nbsp;200&nbsp;metrin vapaauintiviestissä ja 4&nbsp;×&nbsp;100&nbsp;metrin sekajoukkueiden vapaauintiviestissä, sai hopeaa 200 metrin selkäuinnissa sekä pronssia 200 metrin vapaauinnissa ja 4&nbsp;×&nbsp;100&nbsp;metrin vapaauintiviestissä. Lisäksi hän oli viides 100 metrin selkäuinnissa ja seitsemäs 100 metrin vapaauinnissa.

Franklin ui Rio de Janeiron olympialaisissa 2016 alkuerissä 4&nbsp;×&nbsp;200&nbsp;metrin vapaauintiviestissä, jonka loppukilpailun Yhdysvallat toisella kokoonpanolla voitti. Lisäksi hän karsiutui 200 metrin vapaa- ja selkäuintien välierissä.

Franklin lopetti uinti -uransa loppuvuodesta 2018 vain 23-vuotiaana.

Franklin on 185 senttimetriä pitkä ja hänen sylinsä koko on 195 senttimetriä sormenpäästä sormenpäähän. Hän painaa 75 kilogrammaa ja hänen kengännumeronsa on 47.

## Lähteet

## Aiheesta muualla

* Missy Franklin Bio, Stats, and Results  Olympics at Sports-Reference.com 
*